建除詩
作者：權德舆
朝代：唐

paragraphs: 建節出王都，雄雄大丈夫。
除書加右職，騎吏擁前驅。
滿月張繁弱，含霜耀鹿盧。
平明躍騕褭，清夜擊珊瑚。
定遠功那比，平津策乃迂。
執心思報國，效節在忘軀。
破膽銷丹浦，顰蛾舞綠珠。
危冠徒自愛，長轂事應殊。
成績封千室，疇勞使五符。
收功輕驃衛，致埋邁黃虞。
開濟今如此，英威古不侔。
閉關草玄者，無乃誤爲儒。